text: 張斌，本姓姚，字憲卿，號尚絅，江西承宣佈政使司撫州府臨川縣民籍金溪縣霞麓人，一說臨川縣人。明朝政治人物。生平.弱冠已負重名，四方問奇者踵至，弟子轉相傳授者以數百人計。明神宗萬曆四十六年乙丑科進士，請假歸養母夫人，日為嬰兒戲以相娛。服闋，補大理評事，晉南樞，屬取諸夙蠹，刮剔之材官健見無賢否，用皆當其材。官禮部郎中，勳戚有閘河以取利，及佔寺田者立清之，皆斂戢不敢爭。出為廣西蒼梧副使，清介自守，以步禱勤瘁卒於官。歸櫬日，士民扶服數百里不絕。斌自諸生至監司，服御無所益，歲糴以資八口，無擔石之儲，泊如也。著作.有《尚絅小語》三卷。家庭.弟張斕，是崇禎十三年庚辰特用，曾任廣東乳源縣知縣、知府，所傳《尚絅生小語》等書，皆其兄弟講貫之緒言也。侄張有儀，甲子舉人；張有傑，順治十二年進士，仕終浙江溫處道。
metadata: erhwenkuo/wikipedia-zhtw
metadata: 張斌 (天啟進士)
metadata: https://zh.wikipedia.org/wiki?curid=6113753